Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18364

b) pont előírásának. Megjegyzés: A jelenleg meglevő magas bevezető fények védelmi időpontja az 5.3.1.5 pontban található. 9.9.8 Ajánlás — A léginavigációs célokból szükséges bármely berendezés, vagy létesítmény, amely a 4.2.4, 4.2.11, 4.2.20 vagy 4.2.27 pontok alapján üzemeltetési szempontból akadályt jelent, letörhető legyen, valamint azt a lehető legalacsonyabbra helyezzék el. 9.10 Kerítés Alkalmazás 9.10.1 Ajánlás — A repülőtéren helyezzenek el kerítést, vagy más alkalmas akadályt az olyan állatok mozgási területre történő behatolásának megelőzése érdekében, amelyek elég nagyok ahhoz, hogy veszélyt jelentsenek a légijármű számára. 9.10.2 2006 november 26. után a repülőtéren helyezzenek el kerítést, vagy más alkalmas akadályt az olyan állatok mozgási területre történő behatolásának megelőzése érdekében, amelyek elég nagyok ahhoz, hogy veszélyt jelentsenek a légijármű számára. 9.10.3 Ajánlás — A repülőtéren helyezzenek el kerítést, vagy más alkalmas akadályt a jogosulatlan személyeknek a repülőtér nem nyilvános területére történő szándékos vagy véletlen behatolásának megakadályozása érdekében.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes